stanford-oval/wikipedia huggingface dataset:
The Carpet Crawlers
הוצאות לאור

"The Carpet Crawlers" הופיע בגרסת הופעה בווידאו Genesis: In Concert משנת 1976 יחד עם ביל ברופורד על התופים. השיר מופיע גם בגרסת ההופעה באלבום Seconds Out משנת 1977. השיר בוצע גם בהופעות גם ב-1978, 1980, 1981 ובהופעת האיחוד בשנת 1982 "Six of the Best" יחד עם פיטר גבריאל וסטיב האקט. השיר הוקלט מחדש ב-1999 עבור אלבום האוסף של הלהקה, Turn It on Again: The Hits. הגרסה החדשה היא ההקלטה הראשונה מזה 25 שנים של ג'נסיס בהרכבה ה"קלאסי" אשר כלל את טוני בנקס, פיל קולינס, פיטר גבריאל, סטיב האקט ומייק ראת'רפורד. ההקלטה המחודשת היא גם הקלטת האולפן האחרונה של ג'נסיס בהרכב זה ובכלל. הבי-סייד לסינגל מ-1999, כלל את השירים Turn It On Again ו-Follow You Follow Me. השיר גם בוצע בהופעת האיחוד משנת 2007 כשיר האחרון באלבום ההופעה Live Over Europe 2007 ובווידאו When in Rome 2007.
גרסאות כיסוי

לשיר בוצעה גרסת כיסוי לשיר על ידי הלהקה הצרפתית מאטיס באלבומם "Encore" משנת 2006. קאבר אחר בוצע על ידי ג'ון פורד (חבר לשעבר של להקת Strawbs) לאלבום מחווה לג'נסיס. גרסה אחרת הוקלטה על ידי להקת הג'אז פרג'ייל באלבום הקאברים "Smile" משנת 2007 ו-Human Drama באלבומם 'Pin Ups' משנת 1993. ליאון אלבאראדו ביצע גרסת כיסוי באלבומו "Leon Plays Genesis and Other Original Stuff" שיצא בשנת 2008. גרסת כיסוי נוספת היא של מארק קוזלק (אנ'), אשר ביצע בשנת 2013 גרסת כיסוי לשיר באלבומו Like Rats.
ביצוע

פיטר גבריאל - זמר
סטיב האקט - גיטרה חשמלית
מייק ראת'רפורד - גיטרה (12 מיתרים), גיטרה בס (1999), דוושות בס
פיל קולינס - תופים, קולות, זמר (1999)
טוני בנקס - קלידים, פסנתר חשמלי
הערות שוליים

↑  מתוך האתר "מתקדם"
| --- | --- |
בקרת זהויות :  MusicBrainz release group: 3e914e1e-1e83-31c2-b1ec-cecbe6b82100  MusicBrainz work: e860b0ea-c747-3db5-b0a6-a94d28c92d71
GCompris

| --- | --- |


 מפתח:  KDE, טימות׳י גית וג׳וני ג׳אזייקס (מתחזקים)
 מחזור חיים:  2000–הווה (כ־24 שנים)
 גרסה אחרונה:  1.1 (3  שנים, 6  חודשים ו־4  ימים)
 מערכת הפעלה:  אנדרואיד, BSD, לינוקס, macOS, Microsoft Windows
 נכתבה בשפות:  C++, QML
 סוג רישיון:  בגרסאות החדשות (Qt): החל מ־1.1: AGPL 3.0 מ־0.1 עד 1.0: GPL 3.0 ומעלה בגרסאות הישנות (GTK): מ־8.5 עד 15.10: GPL 3.0 ומעלה מ־0.2.4(?) עד 8.3.1: GPL 2.0 ומעלה
 קוד מקור:  https://invent.kde.org/education/gcompris.git 
 קטגוריה:  בידור חינוכי, תוכנה, תוכנה חופשית, KDE
 gcompris.net
 
GCompris (הגייה: זֶ׳ה קוֹמפּרי) הוא מארז תוכנה הכולל תוכנת בידור חינוכי לילדים בגילאי 2 עד 10. GCompris נכתב במקור בשפות התכנות C ו־Python ובעזרת ערכת הכלים GTK+, אך שוכתב בתחילת 2014 וכעת כתוב בשפות התכנות C++ ו־QML ומשתמש בערכת הכלים Qt. GCompris הוא תוכנה חופשית בקוד פתוח והגרסה הנוכחית מופצת בכפוף לדרישות רישיון AGPL 3.0. GCompris היה חלק מפרויקט GNU.
השם GCompris הוא משחק מילים בצרפתית. הגייתו זהה להגיית המילה "הבנתי" בצרפתית (J'ai compris, זֶ׳ה קוֹמפְּרי), והוא כולל בתחילתו את האות G, שאופיינית למיזמי תוכנה שונים של פרויקט GNU.
GCompris זמין עבור לינוקס, BSD, macOS, Windows ואנדרואיד. בעוד הגרסאות עבור Microsoft Windows ו־macOS בהתחלה הופצו עם מספר פעילויות מוגבל והיה צורך לשלם מחיר סמלי לפתיחת כל הפעילויות, מאז פברואר 2020 הגרסה המלאה חופשית לחלוטין עבור כל הפלטפורמות.
תכונות

נכון למועד הכתיבה, GCompris כולל מעל 130 משחקים, הנקראים "פעילויות". המשחקים מסודרים בקבוצות הבאות:
למידת השימוש במחשב: המקלדת, העכבר, מחוות שונות עם העכבר
חשבון: טבלת זיכרון, מנִיית המספרים, טבלה בהזנה כפולה
מדעים: מנעול התעלה, מחזור המים, איך עובדת הצוללת, סימולציות חשמליות
גאוגרפיה: מיקום המדינה על המפה
משחקים: שחמט, משחק הזיכרון, ארבע בשורה, מנקלה, סודוקו
קריאה: אימון הקריאה
שונות: למידת השעות ביום, פאזלים של ציורים מפורסמים, שרטוט וקטורי, יצירת אנימציות מצוירות
היסטוריית הפיתוח

הגרסה הראשונה של GCompris נוצרה בשנת 2000 על ידי בּרונו קוּדוֹן, מהנדס תוכנה צרפתי. עוד מהגרסה הראשונה, GCompris הופץ באינטרנט בתור תכנה חופשית בכפוף לתנאי הרישיון הציבורי הכללי של GNU. המניע מאחורי הפיתוח היה הרצון לספק תכנה חינוכית למערכת ההפעלה לינוקס. מאז, התוכנה עברה שיפור מתמשך, הן בגרפיקה והן במספר הפעילויות, הודות לעזרה של מפתחים וגרפיקאים רבים שהצטרפו למיזם במשך השנים.
ל־GCompris שני ענפים, שמשניהם הושקו גרסאות. הענף הראשון והוותיק יותר, שהוא הענף שהשתמש ב־GTK+, שמכיל 140 פעילויות, נחשב כעת לענף הגרסאות הישנות, מכיוון שאינו בפיתוח. הגרסה האחרונה שהשתמשה ב־GTK+ היא גרסה 15.10, שהושקה ב־18 באוקטובר 2015.
הענף החדש של Gcompris משוכתב לחלוטין בשפת התכנות Qt Quick. פיתוח הגרסה הנוכחית נעשה בשפות התכנות JavaScript,‏ QML‏ ו־C++.
הערות שוליים

↑  "Latest news". § Release GCompris 1.1. נבדק ב-21 במרץ 2021. {{cite web}}:  (עזרה)
↑  "Why Free Software makes sense in education". Express Computer. 6 באוקטובר 2003. אורכב מ-המקור ב-8 באוגוסט 2007. נבדק ב-25 ביולי 2007. {{cite web}}:  (עזרה)
↑  "GCompris - GNU Project - Free Software Foundation". lists.gnu.org. 20 בספטמבר 2011. {{cite web}}:  (עזרה)
↑  Giet, Timothée. "GCompris is now Free to install everywhere". gcompris.net. נבדק ב-29 באפריל 2020. {{cite web}}:  (עזרה)
↑  "Developer's corner Gtk". GCompris wiki.
↑  "GCompris Git repository". gnome.org.
↑  "Developer's corner - GCompris". gcompris.net. נבדק ב-15 באפריל 2018. {{cite web}}:  (עזרה)
צילום מסך של התפריט הראשי מגרסה 15.02 של GCompris
טימות׳י גית, גרפיקאי ופרילנסר, אחראי כיום על התמיכה המסחרית
מסך הניהול של GCompris
High Dynamic Range Imaging

HDRI (קיצור של High Dynamic Range Imaging בתרגום חופשי לעברית: יצירת תמונה בעלת טווח דינמי רחב) או בראשי התיבות הנפוצים יותר, "HDR", היא טכניקה אשר מאפשרת ליצור תמונות עם טווח דינמי רחב. הכוונה היא לתמונות המכילות פרטים באזורים כהים ובאזורים בהירים כאחד, בתנאי תאורה, אשר ללא טכניקת ה-HDR לא הייתה אפשרות לקלוט את כל הפרטים בחשיפה ממוצעת.
הרכבת תמונה משש תמונות ברמות חשיפה שונות
שש תמונות בעלות רמות החשיפה השונות מהן הורכבה התמונה מטה, זמני החשיפה (משמאל לימין) הם: 1/40 שנייה, 1/10 שנייה, 1/2 שנייה, שנייה אחת, 6 שניות, 25 שניות
התוצאה הסופית לאחר החלת טכניקת ה-HDR
אודות טכניקת הצילום

טכניקת ה-HDR מתאפשרת על ידי צילום מספר תמונות בחשיפות שונות (לרוב שלוש תמונות, אחת חשיפת חסר, השנייה חשיפה ממוצעת והשלישית חשיפת יתר, אך ניתן ורצוי לבצע את הטכניקה עם יותר תמונות) וחיבורן לתמונה אחת. הרעיון של חיבור מספר תמונות בחשיפות שונות הוצג כבר בשנת 1850 על ידי גוסטב לה גריי ליצירת תמונה של ים ושמיים. מצלמות מסחריות ראשונות בעולם לצרכים רפואיים המממשות רעיון זה הוצגו בשנת 1993.
יצירת תמונה בעלת טווח דינמי רחב מורכבת משני תהליכים עיקריים:
צילום תמונות בתנאי תאורה בעיתיים, כאשר יש חלקים בהירים או כהים בצורה קיצונית בתמונה (חוף ים, שקיעה, נוף מדברי וכו'). לרוב שלוש תמונות בחשיפות שונות מאפשרות כבר את תהליך ה-HDR, אך אפשר לצלם יותר. על התמונות להיות זהות לחלוטין מכל הבחינות מלבד אורך החשיפה, כלומר, אין לשנות את מיקום המצלמה ויש להימנע מהכנסת אובייקטים זזים לתמונה.
עיבוד התמונות בתוכנה ייעודית. התוכנה מעבדת את התמונות בעלות החשיפות השונות לכדי תמונה אחת, שמציגה פרטים הן באזורים הכהים והן באזורים הבהירים.
חיבור התמונות ודחיסת התחום הדינמי, מתבצע במצלמה ייעודית, או במחשב באמצעות תוכנה בה משולבות מספר תמונות (לפחות שתי תמונות שונות) בעלות זמן חשיפה שונה של אותה הסצנה. לצורך כך, מצלמות רבות כיום מאפשרות לקחת מספר תמונות שונות בעלי רמת חשיפה שונה ברצף. את התמונות אשר צולמו בטווח דינמי נמוך משלבים באמצעות תוכנת מחשב (כגון Photomatix או Qtpfsgui או באמצעות תוסף מיוחד לתוכנות עיבוד תמונה כגון פוטושופ או GIMP) כדי לקבל את תמונת ה-HDR הסופית.
לאחר שימוש בטכניקת ה-HDR, ניתן לראות בבירור רב את כל הפרטים בתמונה, גם באזורים הכהים וגם באזורים הבהירים. לעיתים, שימוש בטכניקת ה-HDR מעוות את התמונה כך שהיא נראית ציורית, ולעיתים אף מגדיל את התחום הדינמי של התמונה עד כדי כך שהוא עולה על התחום הדינמי שהעין האנושית הייתה מסוגלת לראות באופן טבעי, דבר הנותן לצופה בתמונה תחושה כאילו היא לא אמיתית.
הערות שוליים

↑  J. Paul Getty Museum. Gustave Le Gray, Photographer. July 9 – September 29, 2002. Retrieved September 14, 2008.
↑  Adaptive Sensitivity, באתר "Vision and Image Sciences Laboratory" של הפקולטה להנדסת חשמל, הטכניון (באנגלית)
↑  Photomatix
↑  Qtpfsgui
Right on Time (שיר של לינדזי אל)

ערך זה עוסק בשיר. אם התכוונתם למשמעות אחרת, ראו .
Right on Time (בעברית: בדיוק בזמן) הוא סינגל שהוקלט על ידי הזמרת-יוצרת הקנדית לינדזי אל. השיר יצא לאור ב-27 באפריל 2022, על ידי חברות התקליטים סטוני קריק ו-BMG, כסינגל שלא מתוך האלבום. "Right on Time" הועמד בקטגוריית "הקליפ של השנה" במהלך טקס פרסי איגוד מוזיקת הקאנטרי הקנדי.
השיר הגיע למקום השמיני במצעד שירי הקאנטרי.
משמעות

אל דיברה על "Right on Time" ותיארה אותו כ"שיר הנושא שלה". היא לקחה השראה מהרעיון ש"נשים מבזבזות זמן רב בתחושה שהן עלולות לפספס את ה"זמן" שלהן בחיים – הזמן שלהן להיות יפות, להפוך לאמא, לקבל את הקריירה החלומית שלהן, להשתחרר עד הסוף", והוסיפה שיש "חשש מתמיד שמא נפספס את הדבר שאנו רוצות על ידי התמקדות במשהו אחר" וכי היא "פשוט הפסיקה לדאוג בקשר לזה". היא אמרה שהשיר מיועד ל"כל מי שצריכה לשמוע ולקבל השראה מהרעיון שאת לא יכולה לאחר למסיבה בחייך".
ביקורת

אריקה זיסמן מ-Country Swag התייחסה לשיר כאל "המנון אמיתי לרווקים או אנשים שחשבו שהם יהיו במקום אחר עד עכשיו". מבקר המוזיקה אריק אלפר הצהיר כי הרצועה "מציגה צד חדש, בטוח וברור של אל", ותיאר אותו כ"אופטימי וקליט להפליא". ב-Front Porch Music תיארו את "Right on Time" כ"שיר המושלם להזכיר לך לקחת נשימה, להאט ולאמץ את הרגע שבו אתה נמצא", וכינו אותו "המנון" עבור "כל מי שחש לחוץ לעקוב אחרי נורמות חברתיות". ב-Off the Record UK אמרו שהשיר "מהול בשמחה", והוסיפו כי "אל משמיעה קול ללחץ שהיא מרגישה כאישה ממוקדת קריירה בשנות ה-30 לחייה". ב-Top Country הכתירו את הרצועה בתור "הבחירה של השבוע" ב-29 באפריל 2022, ואמרו שהיא "מכילה מסר חזק על קבלת המקום בו אתה נמצא בחיים ועל כך שצריך לחגוג אותו". ב-To the Point Music כינתו את הרצועה "תזכורת לכך שרק אנחנו מגדירים מה יהיו חיינו".
וידאו קליפ

הקליפ הרשמי של "Right on Time" הוקרן בבכורה ב-27 באפריל 2022. הוא כולל את אל מבצעת את השיר ב-"Right on Time Support Group" הבדיונית.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2022 | פרסי איגוד מוזיקת הקאנטרי הקנדי | הקליפ של השנה | מועמדות |  |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  קנדה | קנדה הוט 100 | 98 |  |
|  קנדה | מצעד שירי הקאנטרי | 8 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 באפריל 2022 | הזרמת מוזיקה • הורדה דיגיטלית | סטוני קריק • BMG |  |
הערות שוליים

1 2 3  Press Release, Lindsay Ell Releases Brand New Single "Right On Time" via BMG, The Country Note, ‏2022-04-27 (באנגלית אמריקאית)
1 2  CANADIAN COUNTRY MUSIC ASSOCIATION REVEALS FIRST ROUND OF, web.archive.org, ‏2022-09-12
↑  Lindsay Ell, Billboard
↑  Brent Furdyk, Lindsay Ell On The Powerful Message Behind New Single ‘Right On Time’, ET Canada, ‏2022-04-27 (באנגלית אמריקאית)
↑  Original Rock, Lindsay Ell Steps Into Next Chapter Of Music With 'Right On Time', OriginalRock.net, ‏2022-04-28 (באנגלית אמריקאית)
↑  Erica Zisman, Lindsay Ell's New Song "Right On Time" is an Anthem - Listen Now, CS, ‏2022-04-27 (באנגלית אמריקאית)
↑  Eric Alper, Lindsay Ell Continues To Take 2022 By Storm With Release Of New Single 'Right On Time' On April 27, That Eric Alper, ‏2022-04-13 (באנגלית אמריקאית)
↑  Carolyn, Carolyn, Lindsay Ell Reminds Us We’re "Right On Time", Front Porch Music, ‏2022-05-17 (באנגלית אמריקאית)
↑  Imogen Marshall, Lindsay Ell Kicks off New Era Right on Time, off the record, ‏2022-05-01 (באנגלית אמריקאית)
↑  Top Country, Pick of the Week - Lindsay Ell "Right On Time", Top Country, ‏2022-04-29 (באנגלית אמריקאית)
↑  tothepointmusic, Lindsay Ell - "Right On Time", tothepointmusic.com, ‏2022-05-23 (באנגלית אמריקאית)
↑  Lindsay Ell - Right On Time (Official Music Video), נבדק ב-2022-10-15
| לינדזי אל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Project • The Continuum Project • Heart Theory |  |
| מיני-אלבומים | Worth the Wait |  |
| סינגלים | "Trippin' on Us" • "By the Way" • "Waiting on You" • "Criminal" • "What Happens in a Small Town" • "I Don't Love You" • "Want Me Back" • "Good on You" • "Can't Do Without Me" • "Right on Time" |  |
GCC

| --- | --- |


 מפתח:  מיזם גנו
 מחזור חיים:  23 במאי 1987 – הווה (37 שנים) 
 גרסה אחרונה:  14.2 (1 באוגוסט 2024) 
 מערכת הפעלה:  חוצה-פלטפורמות
 נכתבה בשפות:  C, ‏C++‎, ‏Fortran, ‏Java.
 סוג רישיון:  הרישיון הציבורי הכללי של גנו (עם חריגות)
 קוד מקור:  https://gcc.gnu.org/git/gcc.git 
 קטגוריה:  מהדר
 gcc.gnu.org
 
GCC הוא ה־GNU Compiler Collection (בעבר GNU C Compiler), מהדר לשפות מחשב שונות, בעיקר שפת C ו־C++, שפותח כתוכנה חופשית במסגרת מיזם GNU. ‏GCC החל כמהדר לשפת C, ובהמשך הורחב למספר שפות נוספות, בהן C++, Java ו־Fortran.
היסטוריה

המהדר, ששימש בתחילת דרכו לשפת C בלבד, היה אחד המיזמים הראשונים של מיזם גנו, משום שהמיזם היה זקוק למהדר להידור כל קוד שיכתב במסגרתו. את המיזם התחיל ריצ'רד סטולמן שהפיץ את הגרסה הראשונה ב־22 במרץ 1987 באמצעות FTP מ־MIT. המהדר נחשב באותו זמן להישג מרשים במיוחד, בעיקר משום שנכתב על ידי אדם אחד. המהדר היה מודולרי ומהיר, ועלה ביכולותיו על מהדרים מסחריים רבים. ב־1990 תמך המהדר ב־13 ארכיטקטורות שונות.
בשנת 1997 קבוצת מתכנתים, שלא הייתה מרוצה מקצב הפיתוח האיטי של המהדר, פתחה אותו כמיזם עצמאי וכללה בתוכו מספר גרסאות נסיוניות. המהדר החדש נקרא EGCS (ראשי תיבות: Enhanced/Experimental Gnu Compiler System - מערכת הידור נסיונית/משופרת של גנו), ובשנת 1999 מהדר זה הפך ל־GCC ה"רשמי".
רישיון

הרישיון של GCC היה מלכתחילה GPL וכלל סעיף נוסף שמבטיח שהקוד שנוצר לא יידרש להתאים לכללי ה־GPL. החל מגרסה 4.5 שונה הרישיון על מנת לאפשר כתיבת תוספים.
כמו שאר תוכנות מיזם גנו, קרן התוכנה החופשית מחזיקה בידיה את זכויות היוצרים לכל הקוד.
הערות שוליים

↑  סיקור שינוי הרישיון ב־GCC 4.5 מתוך LWN
| --- | --- |
בקרת זהויות :  GND: 4294848-4
Hiding Place

Hiding Place (בעברית: מקום מחבוא) הוא אלבום האולפן השני של הזמרת-יוצרת האמריקאית טורי קלי. האלבום יצא לאור ב-14 בספטמבר 2018 על ידי חברות התקליטים קפיטול רקורדס וסקול בוי רקורדס. מתוך האלבום יצאו שלושה סינגלים.
האלבום הגיע למקום ה-35 במצעד הבילבורד 200.
רשימת רצועות

| Hiding Place> מס' | Hiding Place> שם | Hiding Place> משך | Hiding Place>  | Hiding Place>  | Hiding Place>  | Hiding Place>  | Hiding Place>  | Hiding Place>  | Hiding Place>  |
| --- | --- | --- | --- | --- | --- | --- | --- | --- | --- |
| 1. | Masterpiece (בשיתוף Lecrae)   | 4:44 |  |  |  |  |  |  |  |
| 2. | Help Us to Love (בשיתוף The HamilTones)   | 3:46 |  |  |  |  |  |  |  |
| 3. | Sunday  | 3:35 |  |  |  |  |  |  |  |
| 4. | Just as Sure (בשיתוף ג'ונת'ן מקריינולדס)   | 5:30 |  |  |  |  |  |  |  |
| 5. | Psalm 42  | 5:34 |  |  |  |  |  |  |  |
| 6. | Questions  | 4:50 |  |  |  |  |  |  |  |
| 7. | Never Alone (בשיתוף קירק פרנקלין)   | 3:34 |  |  |  |  |  |  |  |
| 8. | Soul's Anthem (It Is Well)  | 5:15 |  |  |  |  |  |  |  |
| משך כולל: | משך כולל: | 36:48 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטרליה | מצעד האלבומים האוסטרלי | - |
|  אוסטרליה | מצעד האלבומים הדיגיטליים | 10 |
|  ארצות הברית | בילבורד 200 | 35 |
|  ארצות הברית | מצעד האלבומים הקלאסיים | 1 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הקלאסיים | 5 |
הערות שוליים

1 2  Hiding Place, Discogs (באנגלית)
↑  Tori Kelly, Billboard
| 0 | 1 | 2 |
| --- | --- | --- |
| הקודם: 2018: סיסי וינאנס - Let Them Fall In Love | פרס גראמי לאלבום הגוספל הטוב ביותר  2019: טורי קלי - Hiding Place | הבא: 2020: קירק פרנקלין - Long Live Love |
| --- | --- |
בקרת זהויות :  MusicBrainz release group: 477badb1-7f5c-4966-8c99-cf1b788dd6ee
WYSIWYG

לורם איפסום WYSIWYG בעורך LaTeX
המושג WYSIWYG (ראשי התיבות של What You See Is What You Get; בעברית: "מה שרואים הוא מה שמקבלים"; נהגה: "וויזיוויג") הוא כינוי לתוכנה המדמה את התוצר המוגמר כבר בזמן יצירתו ועריכתו.
WYSIWYG היא תכונה של תוכנות עריכה (מעבד תמלילים, עורך HTML וכו'), שבהן הדף המוצג על-גבי הצג בזמן עריכת המסמך זהה לזה שיוצג בתוצאה הסופית: דף במדפסת במקרה של מעבד תמלילים, דף בדפדפן אינטרנט במקרה של עורך HTML וכדומה. תכונה זו מאפיינת את מעבדי התמלילים לסביבת Windows, ובראשם Microsoft Word (גם מעבד התמלילים הישראלי "דגש" ניחן בתכונה זו, וכך גם גרסת Windows של QText).
טכניקה זו, המעניקה נוחות רבה למשתמש במעבד התמלילים, פותחה בסוף שנות השבעים במרכז המחקר של חברת זירוקס בפאלו אלטו ("זירוקס פארק"), במעבד תמלילים בשם בראבו. את הפיתוח הוביל צ'ארלס סימוני, שעבר לאחר מכן לחברת מיקרוסופט ושם הוביל את פיתוחו של Word.
יתרונות וחסרונות

בין יתרונות ממשקי WYSIWYG ניתן לציין את היתרון הבולט והברור מאליו - שהתוצאה הסופית (או גרסה הקרובה מאוד לתוצאה הסופית) מוצגת לעיני המשתמש והוא מסוגל לצפות במוצר, כפי שייבנה בסופו של דבר.
במקביל לתוכנות בעלות מאפייני WYSIWYG ישנן גם תוכנות הנעדרות תכונה זו. 
תוכנות אלו דורשות מהמשתמשים בהן מאמץ רב יותר, ולעיתים אף היכרות מעמיקה יותר עם פקודות ושפות מחשב. כך למשל מעבד התמלילים המדעי LaTeX. עריכת דף HTML באמצעות עורך טקסט פשוט נעשית אף היא ללא תכונת WYSIWYG; עורכי HTML משוכללים יותר כוללים תכונה זו.
החסרון הבולט בשיטת WYSIWYG הוא ביעילות הקוד המתקבל. לדוגמה, קוד של עמוד HTML ממוצע שנוצר באמצעות עורך כמו Microsoft Frontpage יהיה ארוך יותר מאשר קובץ שנוצר ידנית, ולרוב גם פחות נוח לשינויים, וזאת כתוצאה מכך שאוטומציית ההפיכה של תצוגה לקוד מחויבת בקבלת החלטות עבור המשתמש, שאינן עולות תמיד בקנה אחד עם הגרסה היעילה ביותר.
ראו גם

תוכנה - מונחים
Rigor Sardonicous

| --- | --- |
 מוקד פעילות:  לונג איילנד, ניו יורק, ארצות הברית
 תקופת הפעילות:  מ-1988
 סוגה:  פיונרל דום מטאל, דום-דת'
 חברת תקליטים:  Paragon, Memento Mori
 http://www.smilingdeath.com/RigorSardonicous/
 חברים
 גלן המפטון ג'וזף ג'יי פוגארזו
 חברים לשעבר
 גייב מדסן סטיב מורן
 
Rigor Sardonicous (בעברית: "נוקשה וסרדוני", תעתיק: "ריגור סרדוניקוס") היא להקת פיונרל דום/דת' מטאל אמריקאית שהוקמה בשנת 1988 על ידי הבסיסט גלן המפטון. הלהקה מגדירה את עצמה כלהקת "דום גולמי, אפוקליפטי" ("raw, apocalyptic doom"). בעוד שמרבית להקות הפיונרל דום עוסקות ביצירת תחושה של מלנכוליה, ייאוש ומצב רוח דיכאוני מאוד, לריגור סרדוניקוס גישה מעט שונה, והיא מתמקדת בעיקר בחלק המרושע, המעורפל, האפל והלא ברור של המוזיקה. יחד עם Novembers Doom ו-Evoken, היא אחת מלהקות הדום-דת' האמריקאיות המוקדמות שעדיין פעילות היום.
שמה של הלהקה, "Rigor Sardonicous", הוא לטינית עבור "נוקשה וסרדוני"; רוב שמות האלבומים והשירים שלהם הם גם בלטינית. עם זאת, הליריקה עדיין באנגלית.
האשמות שונות

מאז שהלהקה הוקמה ב-1988, חברי הלהקה התחייבו לחשוף את צלילי הפיונרל דום האפלים והעמוקים ביותר שניתן להעלות על הדעת. במשך השנים, חברי הלהקה הואשמו בגראולינג לא טבעי או שירה ששודרגה אלקטרונית. כמו כן, הועלו טענות כי חברי הלהקה הם אנטישמים.
האשמות שונות > האשמות בנוגע לשירה

במשך השנים, חברי הלהקה הואשמו בשירה נוהמת וגראולינג לא טבעי או לא אותנטי, וכן שירה ששודרגה אלקטרונית. חברי הלהקה מבהירים כי השירה אותנטית לגמרי: "השירה מוצגת והוצגה בהופעות חיות. אלו הטוענים שהקולות הואטו או שודרדגו אלקטרונית אינם יודעים את האמת שהיא Rigor". באתר הרשמי של הלהקה מצורפים סרטונים המציגים את הגראולינג והקולות העמוקים בהופעות החיות.
בנוסף לכך, בנוגע לגראולינג העמוק שמציגה הלהקה, חברי הלהקה מוסיפים: "אנחנו מודים שהסגנון הווקאלי שלנו לא מיועד לרוב, אבל לצורך העניין גם דום [מטאל] בכלל לא. אנחנו מרגישים שהסאונד הווקאלי הוא חלק בלתי נפרד מהאומנות שלנו ועדיף על השטויות המתבכיינות שהרבה להקות [דום מטאל] מציגות. לא כולם יסכימו ואנו מודים בכך".
האשמות שונות > האשמות בנוגע לאנטישמיות

בשנת 1994 הוציאה הלהקה את הדמו הראשון Risus ex Mortuus. אחד מהשירים בדמו, "Jewish Massacre" (מאנגלית: "טבח יהודים"), עוסק בשואה ובפתרון הסופי. שיר זה גרם לחלק להאמין שחברי הלהקה הם נאו-נאצים. ב-9 באוגוסט 2014, אדם מברלין האשים את הלהקה באנטישמיות, בספר המבקרים שבאתר הרשמי של הלהקה. נכון להיום, זה האדם היחיד בספר המבקרים שחברי הלהקה הגיבו לו. חברי הלהקה הדגישו שאין להם כל כוונה לעודד נאציזם: "השיר הזה לא נועד בשום אופן לסבול את הנאציזם או ההרס של בני האמונה היהודית. הוא נועד כנקודת מבט היסטורית חסרת פניות. אתה צריך לטשטש את החזון שלך ולקרוא מחדש את המילים ללא דעות מוקדמות או הטיה. שים לב כיצד משתמשים בשמות התואר ובאילו מקומות הם ממוקמים. הבנה מתחילה בחופש מחשבה".
חברי הלהקה

עבור תופים, הלהקה משתמשת במכונת תופים Boss DR-660 Dr. Rhythm המוזכרת כ"?!" ברוב ההקלטות שלהם.
גלן המפטון - גיטרה בס (1988-הווה)
ג'וזף ג'יי פוגארזו - שירה, גיטרה (1990-הווה)
חברי הלהקה > חברים לשעבר

גייב מדסן - תופים (1991-1988)
סטיב מורן - גיטרה בס (2005-2004)
דיסקוגרפיה

| אלבום | שנה |
| --- | --- |
Risus ex Mortuus (דמו): 1994
Apocalypsis Damnare: 1999
Principia Sardonica: 2004
Apocalypsis Damnare (הוצאה מחודשת): 2005
Risus ex Mortuus (הוצאה מחודשת): 2006
Vallis ex Umbra de Mortuus: 2008
Ego Diligio Vos: 2012
Ridenti Mortuus (מיני אלבום): 2018
Praeparet Bellum: 2023
הערות שוליים

1 2 3  Rigor Sardonicous - Encyclopaedia Metallum: The Metal Archives, www.metal-archives.com
↑  God Of Thunder - free single - 2006, by Rigor Sardonicous, Rigor Sardonicous (באנגלית)
↑  30 best funeral doom metal bands - the ultimate guide by deathdoom.com, Soliloquium (באנגלית בריטית)
↑  Biography, smilingdeath.com
1 2 3  Rebuttal, www.smilingdeath.com
1 2 3  Guestbook, www.smilingdeath.com
↑  Media, www.smilingdeath.com
↑  Rigor Sardonicous - Risus ex Mortuus - Encyclopaedia Metallum: The Metal Archives, www.metal-archives.com
| --- | --- |
בקרת זהויות :  MusicBrainz: 31580930-082e-476d-84d4-fdd86cb66136
The Champion

The Champion (בעברית: המנצח\ת) הוא סינגל שהוקלט על ידי הזמרת-יוצרת האמריקאית קארי אנדרווד, בשיתוף עם הראפר לודאקריס, מתוך אלבום האולפן השישי שלה, Cry Pretty. השיר יצא לאור ב-12 בינואר 2018, על ידי חברת התקליטים קולומביה נאשוויל, כסינגל אך לא מתוך האלבום, אלא נכלל במהדורה מיוחדת שלו.
השיר הגיע למקום ה-57 במצעד הקאנטרי איירפליי.
רקע וכתיבה

השיר נכתב על ידי קארי אנדרווד, לודאקריס, כריס דספטנו וברט ג'יימס, הולחן על ידי ג'יימס והופק על ידי ג'ים ג'ונסון. השיר יצא בסמוך לסופרבול LII והיה לשיר הנושא שלו. השיר נכתב במפתח של G♯ מינור עם קצב של 90 פעימות לדקה. קולות השירה של אנדרווד נעות בין G♯3 ל-C♯5.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.
הצלחה

השיר זכה להצלחה מתונה, כאשר הגיע למקום ה-57 במצעד הקאנטרי איירפליי ולמקום ה-13 במצעד השירים הדיגיטליים של קנדה. השיר קיבל שלוש מועמדויות בטקס פרסי ה-CMT, תוך שזכה באחת מהן בקטגוריית "הווידאו קליפ הנשי של השנה".
איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | 47 |  |
|  ארצות הברית | מצעד הקאנטרי איירפליי | 57 |  |
|  קנדה | קנדה הוט 100 | - |  |
|  קנדה | מצעד השירים הדיגיטליים | 13 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |